CELEX: C2004/284/51
Language: et
Date: 2004-11-20 00:00:00
Title: Kohtuasi T-376/04: Polyelectrolyte Producers Group'i 17. septembri 2004. aasta hagi Euroopa Liidu Nõukogu ja Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/26
            
         Polyelectrolyte Producers Group'i 17. septembri 2004. aasta hagi Euroopa Liidu Nõukogu ja Euroopa Ühenduste Komisjoni vastu
   (Kohtuasi T-376/04)
   (2004/C 284/51)
   Kohtuasja menetluse keel: inglise
   Polyelectrolyte Producers Group, asukoht Brüssel, Belgia, esindajad advokaadid K. Van Maldegem ja C. Mereu, esitas 17. septembril 2004 Euroopa Ühenduste Esimese Astme Kohtusse hagi Euroopa Liidu Nõukogu ja Euroopa Ühenduste Komisjoni vastu.
   Hageja palub esimese astme kohtul:
   
               —
            
            
               tühistada kostjate otsus lubada Norral keemilisele ainele akrüülamiidile kohaldada rangemaid kontsentratsioonipiire kui need, mis on kohaldatavad ühenduses (kõnealune otsus sisaldub EMP ühiskomitee 26. aprilli 2004. aasta otsuses nr 59/2004, millega muudetakse Euroopa Majanduspiirkonna lepingu II lisa (tehnilised normid, standardid, katsetamine ja sertifitseerimine)), ning tühistada ühenduse seisukoht asjaomase otsuse vastuvõtmise kohta;
            
         
               —
            
            
               tunnistada EMP ühiskomitee 26. märtsi 1999. aasta ühisavaldus EMP lepingu II lisa XV peatüki kohta, mis käsitleb ohtlike ainete valdkonna läbivaatamisklausleid, hageja suhtes ebaseaduslikuks ja kohaldamatuks osas, millega lubatakse Norral keemilisele ainele akrüülamiidile kohaldada rangemaid kontsentratsioonipiire kui need, mida kohaldatakse ühenduses;
            
         
               —
            
            
               kohustada kostjat hüvitama hagejale vaidlustatud õigusaktide vastuvõtmise tulemusena tekkinud kahju ning võimalikud kohalduvad intressikulud esialgu ühe euro suuruses summas seni, kuni kahjude ulatus on täpselt välja arvutatud ning hüvitise täpne suurus otsustatud;
            
         
               —
            
            
               jätta kõik kohtukulud kostja kanda.
            
         Õiguslikud alused ja peamised argumendid
   Oma taotluse toetuseks toob hageja esile asjaolu, et kuna uus ühenduse regulatsioon puudus, siis ei saanud Euroopa Majanduspiirkonna lepingu artikli 102 alusel vaidlustatud meetmeid vastu võtta. Hageja leiab veel, et vaidlustatud meetmed takistavad kaupade vaba liikumist ning rikuvad seega Euroopa Majanduspiirkonna lepingu artikleid 1, 3 ja 97. Hageja väidab veel, et need meetmed rikuvad direktiivi 67/548 (1) artikleid 30 ja 31. Hageja viitab ka ühenduse õiguse üldpõhimõtete – nimelt õiguskindluse ja õiguspärase ootuse, proportsionaalsuse ja mittediskrimineerimise põhimõtete – rikkumisele, aga ka oluliste menetlusnormide – nimelt Euroopa Parlamendiga konsulteerimise vajaduse ja põhjendamiskohustuse – rikkumisele.
   Seoses kahjude hüvitamise nõudega toob hageja esile asjaolu, et tulenevalt vaidlustatud meetmetest on ta kandnud nii varalist kahju, kuna Norras müüdav polüakrüülamiid tuli märgistada suuremaid piiranguid tähistavate märgiste ja hoiatusmärkidega, mis põhjustas täiendavaid kulutusi, kui ka mittevaralist kahju, kuna hageja arvates meetmed, mille kostja Norra puhul heaks kiitis, asetas polüakrüülamiidi klassifikatsiooni Norra piiridest väljaspool halba valgusesse.
   
      (1)  Nõukogu 27. juuni 1967. aasta direktiiv 67/548 ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, EÜT P 196, 16.8.1967, lk 1–98.